Det er store utfordringar både miljøvernministeren og resten av folket står framfor når det gjeld kraftkrisa i Midt-Noreg, men eg vil minne om at dette handlar ikkje berre om ei kraftkrise for Midt-Noreg, det handlar om ein nasjonal mangel på kraft. Eg er samd med miljøvernministeren når ho snakkar om at vi må passe på å få på plass dei miljømessige omsyna når vi no skal byggje nytt. Statoil-sjefane har sagt at det ikkje er lønsamt å byggje eit gasskraftverk utan reinsing og at reinsinga så kjem etterpå. Mitt spørsmål går på desse mobile kraftverka som er tenkt å skulle kome til erstatning i ein krisesituasjon. Det er sagt frå NTNU-miljøet at det går an også å gjere dei mindre forureinande. Vil miljøvernministeren ta initiativ til eit samarbeid med NTNU og forskarane der som gjer at ein kan få på plass mindre forureinande mobile gasskraftverk?